период, което в комбинация с нарастващото производство е довело до увеличаване на производителността на наето лице.
 (345)
 Рентабилността на промишлеността на Съюза обаче е останала слаба през разглеждания период. Това показва, че промишлеността на Съюза не е успяла да достигне равнище на обичайно рентабилна дейност.
 (346)
 Въпреки увеличаването на продажбите и производството в резултат на увеличаващото се потребление, не се наблюдаваха признаци на подобряване на икономическото състояние на промишлеността на Съюза. Въпреки че това не е определящо за наличието на съществена вреда по време на разследвания период, Комисията ще проучи дали е налице най-малкото опасност от съществена вреда.
 5. ОПАСНОСТ ОТ ПРИЧИНЯВАНЕ НА ВРЕДА
 5.1. Въведение
 (347)
 В съответствие с член 8, параграф 8 от основния регламент Комисията проучи дали субсидираният внос от Индонезия е представлявал опасност от причиняване на съществена вреда за промишлеността на Съюза.
 (348)
 В съответствие с член 8, параграф 8, втора алинея от основния регламент при анализа на опасността от причиняване на съществена вреда за промишлеността на Съюза Комисията разгледа фактори като:
 —
 характера на въпросната субсидия или субсидии и влиянието върху търговията, което може да произтече от тях;
 —
 значителния темп на нарастване на субсидирания внос на пазара на Съюза, който показва вероятност за съществено увеличаване на вноса;
 —
 наличието на достатъчен свободен капацитет от страна на износителя или неизбежното значително увеличаване на този капацитет, което показва вероятност за съществено увеличаване на субсидирания износ за Съюза, като се отчита наличието на други експортни пазари, които могат да поемат всеки допълнителен износ;
 —
 осъществяването на вноса по цени, които биха оказали значителен натиск върху цените или биха възпрепятствали увеличаването на цените, което иначе би настъпило, както и вероятно биха увеличили търсенето на допълнителен внос; и
 —
 равнището на запасите.
 5.2. Характер на въпросната субсидия или субсидии и влияние върху търговията, което може да произтече от тях
 (349)
 В съображение 263 Комисията стигна до временно заключение относно наличието на подлежащи на изравняване субсидии в съответствие с разпоредбите на основния регламент. Тези установени субсидии показват, че вносът на разглеждания продукт се е възползвал от правителствена подкрепа. Очаква се установеното по време на разследвания период значително подбиване и понижаване на цените в близко бъдеще да окаже още по-сериозно отрицателно въздействие върху деликатното икономическо състояние на промишлеността на Съюза, което вече беше наблюдавано през същия период.
 (350)
 Освен това, както е обяснено в съображение 203, мерките на ПИ в подкрепа на националната промишленост за производство на биодизел осигуряват много конкурентна позиция на износа на биодизел поради по-ниските разходи за снабдяване със СПМ (за разлика от производителите от Съюза, които не могат да се възползват от такива ниски цени). Поради това е предвидимо, че поради естеството на мерките на ПИ за подпомагане субсидираният внос на разглеждания продукт ще продължи да оказва отрицателно въздействие върху икономическото състояние на промишлеността на Съюза.
 5.3. Значителен темп на нарастване на субсидирания внос на пазара на Съюза, който показва вероятност за съществено увеличаване на вноса
 (351)
 Съществува ясна връзка между внезапното и значително нарастване на вноса на пазара на Съюза от Индонезия от март 2018 г.